# **DECIZIA ETAPEI DE ÎNCADRARE**

##  Proiect din 05.03.2020

Ca urmare a solicitării de emitere a acordului de mediu adresate de **VARGA CIPRIAN DANIEL PFA**,cu sediul în județul Sălaj, com. Horoatu Crasnei, satul Hurez, nr. 43, înregistrată la APM Salaj cu nr. 101 din 09.01.2020, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.03.2020 că proiectul: **CONSTRUIRE PLATFORMA BETONATA CU BAZIN VIDANJABIL ȘI ÎMPREJMUIRE TEREN *,*** propus a fi amplasat în jud. Sălaj, com. Horoatu Crasnei, satul Hurez, extravilan nr. FN ,

**nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.**

 Justificarea prezentei decizii:

 **I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10, lit. a) – proiecte de dezvoltare a unităților /zonelor industriale ,

autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

* prezenta solicitare a fost mediatizată prin publicare anunţ în ziarul Magazin Salajan , afişare şi înregistrare anunţ la sediul Primăriei comunei Horoatu Crasnei şi la sediul titularului,  precum şi la sediul şi pe pagina de internet a APM Sălaj, iar proiectul de decizie etapă de încadrare a fost postat pe pagina de internet a APM Sălaj;
* în urma mediatizării nu au fost înregistrate observaţii/obiecţii din partea publicului privind proiectul în cauză;

**b)** Caracteristicile proiectului:

b1) dimensiunea şi concepţia întregului proiect:

**Bilanțul teritorial:**

Construcţia proiectată se va amplasa pe un teren în suprafaţă de 2000 mp, situat în extravilanul loalitatii Hurez, şi este proprietatea lui Varga Ciprian Daniel PFAconform extrasului de carte funciară nr. 51499, anexat la documentaţie.

Beneficiarul dorește să construiască o platforma betonata cu bazin vidanjabil.

**Constructia propusa :**

**INDICI DE SUPRAFATA: Steren=8 500 mp**

* POT(existent) = 0 % , POT (propus) = 7.36 %
* CUT (existent) = 0 , CUT (propus) = 0,0736

 **Parametrii functionali :** - Suprafata construita: 147,25 mp

 - Autila platforma: 137,25 mp

 Regim de inaltime P (parter)

Prin această documentaţie se propune realizarea urmatoarelor lucrari::

Platforma betonata cu bazin vidanjabil

Platforma proiectata va avea forma “dreptunghiulara” cu urmatoarele dimensiuni in plan: 15,50 m x 9,50 m. avand suprafaţa construita de 147,25 mp.

 Platforma din beton: cu Sconstruita = 147,25 mp , Autila platforma = 137,25 mp , volumul platformei V = 265 mc , bazin vidanjabil etans cu V= 5,13 mc

**DESCRIEREA SISTEMULUI CONSTRUCTIV:**

Structura de rezistenta al cladirii va fi alcatuita din :

-fundatii continue sub ziduri din betonarmat ;

-ziduri din beton armat cu grosimea de 25 cm.

 **FINISAJE**

Finisajele folosite vor fi moderne de buna calitate, cu durata de exploatare in timp mare.

Se vor folosi urmatoarele finisaje

Finisaje interioare/exterioare:

-tencuiala driscuita –culoarea gri.

**AMENAJARI EXTERIOARE**

– se vor realize alei pentru a asigura accesul catre constructia proiectata;

– se vor menţine spaţiile verzi adiacente., se vor reamenaja zonele verzi afectate de lucrari.

**COLECTAREA APELOR PLIVIALE**

Apele pluviale vor fii dirijate prin pante longitudinale transversale catre emisarul natural.

**DESCRIEREA INVESTITIEI**

Platforma de depozitare a gunoiului de grajd solid (bălegar) –este destinată depozitării gunoiului. Platforma include: o suprafață de stocare din beton cu pantă către o scurgere într-un bazin proiectat in cadrul platformei.

 La construcția platformei de bălegar solid se va avea în vedere ca acestea să aibă o bază din beton, pereți de sprijin și sistem de colectare a efluenților.

 Platforma de depozitare a gunoiului trebuie hidroizolată la pardoseală, construită din beton, prevăzută cu pereți înalți de 2.00 m și cu praguri de reținere a efluentului pe trei laturi și canale de scurgere a acestuia spre bazinul vidanjabil de retenție.

 Platforma are o capacitate de stocare, de 165,00 mc nefiind amplasată în apropierea vreunui curs de apă. De asemenea, este amplasată la o distanță mai mare de 200m față de ultima locuință sau surse de apă potabilă.

 Gunoiul se păstrează în aceste platforme îndesat, acoperit cu un strat de pământ de 15-20 cm grosime.

 Pe platforma studiata se va depozita gunoiul de grajd rezultat de 25 bovine și 25 vițel pe perioada de fermentare, dupa care se va degaja pe terenuri arabile. Platforma va avea pe 3 laturi ziduri din beton cu inaltimea de 2.00 m și în partea din față pe unde se va face incarcarea si degajarea gunoiului platforma are o pantă de 2.00 % catre bazinul vidanjabil propus aflat pe latura fara zid de beton pentru a impiedica scurgerea dejectiilor lichide din gunoi pe terenul de lângă aceasta. Pentru a se putea goli toată platforma de gunoi, pardoseala platformei va fi turnata cu o panta de 2% și 0.5 %,

Gestiunea dejectiilor

 Bazin vidanjabil cu V= 5,13 mc are doar rol de colectare a eventualelor scurgeri de dejectii lichide ramase dupa transportarea gunoiului de grajd pe platforma proiectata.

Pentru dejectiilor lichide , care ulterior va fi evacuat si imprastiat pe terenurile agricole ca si ingrasamant natural se propune un bazin vidanjabil cu V= 5,13 mc

**Alimentarea cu apă:** - nu este cazul .;

**Evacuarea apelor uzate tehnologice** : se vor colecta într-un bazin pentru stocare dejectii lichide , cu V= 5,13 mc.

b2) cumularea cu alte proiecte existente şi/sau aprobate: - nu este cazul;

b3) utilizarea resurselor naturale, în special a solului, a terenurilor, a apei şi a biodiversităţii, în perioada de executie de vor utiliza resurse naturale , nisip, diferite sorturi de pietris , precum si apa ;

**Energia electrica**: - nu este cazul

**Energia termica :** - nu este cazul ;

b4) cantitatea şi tipurile de deşeuri generate/gestionate: conform Legii nr. 211/2011 (r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri de la executarea lucrărilor de terasamente, pietrişul, pământul, elemente de beton degradate care, vor fi colectate selectiv și se vor valorifica/elimina numai prin operatori economici autorizați;

**Lucrari propuse pentru refacerea amplasamentului la finalizarea investitiei în caz de accidente si sau la încetarea activitatii :**

* Curatirea zonei aferente aferente investitiei prin evacuarea din amplasament a deseurilor menajere precum si deseurile specifice si transportul acestora într-un depozit autorizat .
* Evacuarea din amplasamente a tuturor utilajelor utilizate la executia investitiei .
* Lucrari de aducere a amplasamentului la starea initiala.
* b5) poluarea si alte efecte negative : - se vor respecta limiitele prevazute de normele în vigoare;

-In timpul realizarii obiectivului, sursele de zgomot si de vibraţii, ar putea fi reprezentate de mijloacele de transport cu care constructorul isi desfasoara activitatea.

-amenajările şi dotările pentru protecţia împotriva zgomotului şi vibraţiilor;

-Pentru a evita producerea poluarii fonice, toate utilajele care produc zgomot si/sau vibraţii vor fi menţinute in stare buna de funcţionare, faţa de imprejurimi impactul zgomotului si al vibraţiilor este nesemnificativ si nu va afecta negativ populaţia din zona.

-Impactul asupra celorlalte elemente este nesemnifiactiv, având în vedere că lucrările se desfășoară în zonă antropizată, pe zona drumului deja existent. Toți factorii implicați pot fi afectați în mică măsură doar pe perioada execuției, fără urmări ireversibile.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul

nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) Constructorul va efectua lucrările fără să interfereze în mod inutil sau neadecvat cu accesul, utilizarea şi ocuparea drumurilor publice. Pe parcursul lucrărilor se va urmări ca accesele la imobilele din zonă să nu fie blocate, iar locuitorii să poată circula pe tot parcursul execuţiei lucrărilor.

-Asigurarea protectiei calitatii apelor se va face prin utilizarea unor materiale de calitate si prin modalitatea de punere in opera a acestora. Pentru diminuarea impactului asupra calitatii apelor, depozitarea materialelor de constructie se va face astfel incat sa nu poata fi antrenate de apele pluviale, iar deseurile de materiale de constructie rezultate in urma lucrarilor se vor colecta in spatii special amenajate si apoi vor fi evacuate la depozite de deseuri specifice categoriei de deseuri respective, in locurile precizate de autoritatea publica locala, cu mentiunea ca deseurile reciclabile vor fi predate la unitati specializate in vederea valorificarii. pământul rezultat din săpături va fi utilizat la umpluturi de incintă.

-In vederea potectiei apelor pe durata de exploatare se vor lua urmatoarele masuri:

- asigurarea unui management riguros, cu responsabilităţi clar stabilite pentru toate activităţile care folosesc produse ce ar putea afecta calitatea apelor evacuate;

- depozitarea tuturor deseurilor se va face diferentiat intr-un spatiu special amenajat, pentru evitarea depozitarii acestora direct pe sol.

Astfel, deseurile generate vor fi preluate de firma de salubritate cu care beneficiarul va incheia contract.

- Constructorul isi va desfasura activitatea cu masini/utilajele care sunt in stare optima

de funcţionare, pentru a evita scurgerile accidentale ale produselor petroliere sau a uleiurilor minerale provenite de la aceste utilaje/masini;

**Lucrări necesare organizării de șantier:**

Lucrări necesare organizării de şantier:

 - descrierea lucrărilor necesare organizării de şantier;

 - localizarea organizării de şantier;

 - descrierea impactului asupra mediului a lucrărilor organizării de şantier;

 - surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier;

 - dotări şi măsuri prevăzute pentru controlul emisiilor de poluanţi în mediu.

Pentru ca lucrarile ce vor fi efectuate in etapa de executie a lucrarilor de constructie se vor lua cateva masuri de precautie necesare.

Dintre acestea mentionez respectarea legislatiei de mediu în vigoare şi a actelor normative, respectarea conditiilor impuse prin actele de reglementare obtinute de la celelalte institutii abilitate;

La finalizarea lucrarilor se va face nivelarea, tasarea solului si inierbarea, aducând terenul la starea initiala, deşeurile reciclabile vor fi predate la unitati autorizate;

Nu se va face incinerarea deşeurilor şi evacuarea acestora direct pe sol, în cursurile de suprafata, în subteran şi în sistemele de canalizare;

Construcţia propusă se va face în regie proprie. Se va amenaja o baraca provizorie tip container pentru depozitarea diferitelor meteriale si scule. Se va amplasa o latrină uscată.

Dupa executia lucrărilor de constructie se va degaja terenul de resturile ramase din santier si se vor transporta la depozitele de salubritate si se vor amenaja spatiile verzi propuse cu vegetatia specifica.

Se vor lua masuri astfel încât pe perioada de executie a lucrarilor sa nu se produca zgomote şi disconfort care ar putea afecta vecinatatile;

Se va face supravegherea executarii lucrarilor în vederea respectarii proiectului de executie;

Se vor respecta prevederile H.G. nr. 1061/2008 privind transportul deşeurilor periculoase şi nepericuloase pe teritoriul României.

Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile:

 - lucrările propuse pentru refacerea amplasamentului la finalizarea investiţiei, în caz de accidente şi/sau la încetarea activităţii;

 - aspecte referitoare la prevenirea şi modul de răspuns pentru cazuri de poluări accidentale;

 - aspecte referitoare la închiderea/dezafectarea/demolarea instalaţiei;

 - modalităţi de refacere a stării iniţiale/reabilitare în vederea utilizării ulterioare a terenului.

**Impactul asupra mediului a lucrarilor organizarii de şantier**

Lucrarile de organizare de şantier nu au impact asupra mediului.

**Surse de poluanti si protectia factorilor de mediu în timpul organizarii de şantier**

**Protectia calitatii aerului**

Utilajele si mijloacele de transport folosite la executarea lucrarilor trebuie sa corespunda d.p.d.v. tehnic, pentru a evita poluarea mediului cu noxe rezultate din combustie.

sursele de poluanţi pentru aer, poluanţi, inclusiv surse de mirosuri;

 - instalaţiile pentru reţinerea şi dispersia poluanţilor în atmosferă;

* Pentru ca gunoiul lichid sa nu fie poluant pentru mediul inconjurator si ca elementele sale componente sa revina in circuitul biologic, trebuie ca acestea sa se transforme in substante utile pentru plante si sa fie usor asimilabile de catre acestea. Pentru aceasta gunoiul trebuie sa treaca printr-o modificare biologica. Compusii organici complecsi trebuie sa se transforme in alti compusi organici mai putin complecsi. Aceasta descompunere o executa diferite microorganisme in conditii aerobe (mediu oxigenat), respectiv anaerobe (mediu fara oxigen). Folosirea unor bio-enzime ajuta la solutionarea problemelor de mediu pe care le creaza gunoiul lichi.Compusii activi din aceste bioenzime ajuta la descompunerea resturilor organice. Astfel, valorile interne din gunoi ies la suprafata, in timp ce este evitata degradarea mediului. Acest lucru este foarte important din punctul de vedere al utilizarii gunoiului ca fertilizant. Acest avantaj este reprezentat de diminuarea substantiala a gazelor negative si a mirosurilor neplacute. In conditii naturale, in bazinul de depozitare, microorganismele Care executa aceasta descompunere nu sunt prezente in masura suficienta.

 De aceea, utilizarea regulata a unor bioenzime specifice este o metoda eficienta si economicoasa pentru imbunatatirea calitatii biologice a gunoiului si pentru accelerarea proceselor de descompunere. Cheia succesului in tratamentul biologic al gunoiului consta in utilizarea regulata a bioenzimelor si in disciplina tehnologica.

 **Protectia impotriva zgomotului si vibratiilor**

 Masinile si utilajele folosite la executarea lucrarilor trebuie sa corespunda cerintelor tehnice de nivel acustic. Executia lucrarii se va desfasura in perioada de timp 06:00-22:00 pentru a nu produce disconfort locuitorilor din zonele invecinate amplasamentului lucrarii proiectate.

**Protectia solului si subsolului**

Lucrarile de constructie si organizare de santier se vor executa cu afectarea unei suprafete minime de teren.

Se interzice deversarea in sol a substantelor periculoase. Constructorul va detine si utiliza rezervoare / recipienti etansi pentru depozitarea temporara a materialelor si substantelor periculoase. Prin documentatia economica intocmita se prevad lucrari de degajare a terenului de resturi de materiale, astfel incat dupa executia lucrarilor terenul sa fie redat in starea initiala.

**Protectia asezarilor umane si a altor obiective**

In timpul executiei lucrarilor, constructorul va solutiona reclamatiile si sesizarile aparute din propria vina datorita nerespectarii legislatiei de mediu mai sus amintite. Constructorul va avea in vedere ca executia lucrarii sa nu creeze blocaje ale cailor de acces particulare sau ale cailor rutiere invecinate amplasamentului lucrarii.

**Lucrari de refacere/restaurare a amplasamentului**

Refacerea amplasamentului se va face dupa inchiderea activitatii si va consta in demolarea si dezafectarea instalatiilor, redarea suprafetei ocupate de ferma circuitului agricol.

Planificarea închiderii trebuie sa realizeze urmatoarele (în ordinea prioritatii): -protejeze sanatatea şi siguranta publica;

-sa reduca şi unde este posibil sa elimine daunele ecologice;

-redea terenul într-o stare potrivita utilizarii lui initiale sau acceptabila pentru o alta utilizare.

Pentru a realiza solutia de îngrijire pasiva imediat dupa încetarea operatiunilor, trebuie satisfacute trei conditii:

-stabilitate fizica – toate structurile ramase nu trebuie sa prezinte pericol neaaceptabil pentru siguranta şi sanatatea publica sau mediul înconjurator;

-stabilitate chimica – toate materialele ramase nu trebuie sa prezinte un pericol pentru viitorii utilizatori ai amplasamentului, sanatatea publica sau mediul înconjurator, şi

-amplasamentul reecologizat trebuie sa fie adecvat pentru o folosinta corespunzatoare a terenului considerata compatibila cu zona înconjuratoare.

Obiectivul de investitie este prevazuta sa functioneze pe timp nelimitat, astfel incat consideram ca in prezent este prematur a se da o solutie de demolare-dezafectare a fermei.

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 36 din 16.12.2019 emis de Primaria Comunei Horoatu Crasnei, este situat în extravilanul localitatii Hurez .

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: după finalizarea lucrărilor de reabilitare zonele afectate din timpul execuției vor fi refăcute prin curățare, refacere cadru natural prin taluzare cu pământ vegetal și înierbare.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: - nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic:- nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termens scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **nu** **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3)
* La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acestora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

   - Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

  -  Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

  -  Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

  -  Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   - Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

   - Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    -Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 - Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații, Responsabil biodiverisate,

ing. Gizella Balint cons. Radu Hideg

Întocmit,

ing. Filomela Pop